Nwonyo Fishing Festival

**Nwonyo Fishing Festival** che ucholo ka ki abo Ibi yi Taraba State, Nigeria a che . aji lẹ dẹ  kilomita mẹlu ọwọ North ojanẹ Ibi, i che ucholo ka ki abo Ibi kpai ami ojanẹ kuma mẹru a wá dama kuma kp'ẹja kpai kuma dabi dama. Ma ka kakin aji lẹ nana tule ojanẹ west Africa alu ki nyi kilomita mẹ gwẹlu ti  Benue River. Ẹtẹ odu Nwonyo che maja nwu ami ẹla efu omi eki nana ki la biẹnẹ nyọnyọ dabu ami Ọnyẹ, ami Ejo, Ọkakwu kpai abo wewe kuma bọ.

## Ọhiala
Nwonye Fishing Festival chẹ dẹ tu ọdọ 90 le ma la neke tene eli nwu ti eli ki Buba Wurbo li efu ọdọ 1816, onwu lẹ gbagẹdẹ ñọ du odu nwu ojanẹ Ibi , Ẹtẹ odu Nwonyo che Ugbo - umaja nwu ami ẹla efu omi kuma chẹ nana nyọnyọ kuma la chẹ biẹnẹ dabu ami ọnyẹ, ami ejo, kpai abo wewe kuma bọ. Ma ka kakini ita meji che ujiwe ẹtẹ odu Nwonyo jali. Ẹtẹ ita ejodudu che, “ofe oli okpeye;” ekeji la ka kakini, “ugwugwu eyi ejo lẹ,” yi alu ichi Jukun .

Ẹgba kuma li aji lẹ ejodudu i che ugbo ogbogaga kuma a kpa ẹja nwu ami ojanẹ kuma a kpa ẹja/kuma a lo uchẹ gbogbo taki Buda fu rida ti ucholo e ki ami ojanẹ kuma mẹru ma a wa onu ka efu ọdọ ka ku ma kpa ẹja. Ma che ucholo ẹja eyi ami ọja ejodudu ẹgba ki Agbumanu ll dẹ oji ede kwi (1903-1915) alu ki onugo abo Ibi che abo ogbogaga abo Wukari kpai ami ojanẹ kuma mẹru ma kibọ wa kuma go ma. 

Efu ọdọ 1943, ẹnẹ okwu Mallam Muhammadu Jikan Buba, Aj'ọfẹ eyi Ibi chi Mallam Muhammadu Sango ki che ẹnẹ ki ya d'eju tọ aji lẹ (Sarkin Ruwa) kwi (1931-1954), ukọlọ nw che ki deju tọ aji lẹ ki ẹnẹ kuma ma du ọda nwu n ki we kpa ẹja ọmọ kpai ki ka ẹgba ki ucholo ẹja ekpa lẹ a chanẹ ọdọ duu, ya le eju omi lẹ ẹgba duu kpai ami adide nwu, ya che eyi todu ki ami ẹja lẹ kuma nana nyọnyọ tak'uma chanẹ Ucholo lẹ ẹnẹdẹi. Ale ki ami ọdọ na le gwudu, efu ọdọ 1954 uwewe amonẹ kuma a che Ucholo lè chẹ nana nyọgba.

## Ucholo eche
Ma che uyọ ucholo Nwonyo ojile oji uwo ẹgba ki aji lẹ ma chẹ kọ n. Ẹgba Ucholo lẹ i nẹ amẹwu wewe kpai uche kuma a che tu ẹja ekpa ki che ẹnwu ejodudu le, ma dabu : ujanyu omi egwẹ, ido, iya enu kpai ami ujanyu eli ekọ, ọkọ egwa, ami egwu eko ña manyu abo wewe ki bọ.  Ọkọ ma nẹ chẹnw kuma a kpa ẹja todu uja kw'ugbo ami ẹla efu omi bìbì dabu ọnyẹ.

### Ami Uche Akwobi
Efu ọdọ 1954, ucholo chẹ gbanẹ nyọwọ amonẹ la mọ nyọnyọ manyu abo kuma a gigo onugo kw'ugbo Aku Uka eyi Wukari kpai abo nwu , Mallam Adi Byewi, Ukwe eyi Takum, Alhaji Ali Ibrahim, Gara eyi Donga, Mallam Sambo Garbosa, kpai Mallam I. D. Muhammed ki che Officer-in-charge eyi Wukari federation kw'obi 

Efu ọdọ 1973, ami  Wukari(e ki ma dẹ abajoyi gẹ n) che abo kuma mu ọla ucholo lẹ l'efu atẹko ẹnẹ ki che Governor eyi Benue/Plateau State ẹgba lẹ, Mr. D. Joseph Gomwalk. Ucholo lẹ eyi efu ọdọ yi che oka efu abo kuma nyọ tule manyu enyọ nana nwu jẹ ki ucholo lẹ t'ejugede, amẹnwu kuma che chi sports eyi omi kpai ọgbuchẹkpọ. Abo ogbogaga kuma ma dọmọ che Governor eyi Benue/Plateau, Mr. Joseph Gomwalk kpai Col. Theophilus Danjuma ẹgba lẹ, Col. M. D. Jega (1978), Brigadier A.R.A. Mahmud (1979) kpai Governor eyi Gongola State kuma kpẹru abajoyi Alhaji Abubakar Barde.

Iko yi ucholo lẹ chẹ nẹ unyọgba nyọnyọ, kwi iko yi ẹja ekpa ki nana tule chẹ kọ tanẹ,  “Sarkin Ruwa” la nẹ ẹja kuma kpa ki nana tule. Efu ọdọ 1970, uwoji ẹja kuma kpa ki nana tule che pound 60; efu ọdọ 1971 uwoji ẹja kuma kpa ki nana tule che pound 175 ; manyu efu ọdọ 1973, uwoji ẹja kuma kpa ki nana tule che pound 124 .

Ẹgba 2008, Governor Danbaba Danfulani Suntai mu ucholo lẹ du dabi wa ki che ucholo ẹja ekpa agbagba ami ojanẹ ugbọda kpai ucholo ọgwu. Efu ochu Ẹgwaka ọdọ lẹ, Governor lẹ chanẹ Taraba State Tourism Development Board (TSTDB), manyu ma mu udu e du dufu kpai e mu ọla ucholo lẹ du nwu Board lẹ.

Efu eyi kuma che ọdọ 2009, abo Board mu ọla ucholo lẹ e kuma kakini ẹnyọ udufu ami abo ojima kpai ami tourists kw'ugbo ki jiji kpai ugbo ki mẹru i che; manyu ma ka ki uche lẹ nana tule kpai uwoji ẹja ki nana tule ki che 230kg. Ẹnana aluka abo ogbogaga d'ọmọ, e kuma che; Senate President, Sen. David Mark, Governor Danbaba D. Suntai abo kuma a ch'ukọlọ kate meji: Admiral Murtala H. Nyako (rtd) eyi Adamawa State kpai Alhaji Aliyu Akwe Doma eyi Nasarawa State. Ami ujọ ukọlọ dabu MTN kpai Zenith Bank d'ọwọ tọ ki ucholo lẹ ki chẹ nẹ omi nyọnyọ.

Efu ọdọ 2010, Ucholo lẹ chanẹ ọjọ ki ochu Ẹle nẹ ọjọ ogwu ny'oke mẹlẹ kpai igo ọmẹmẹlẹ manyu ami iya eche dabu ami ajogwu ọgbuchẹkpọ, any'ẹla ene, ọkọ omi ene , omi egwẹ, ọkọ edu chiya. Ubi awa gwẹẹ etene ẹja, Mr. Bulus Joshua wa kpai ẹja ekpa ki nana tule ki uwoji nwu che 318 kilogrammes e ki Mr. Dan Asabe Adata le bọ, ki che ẹnẹ ekeji kpai ẹja 297kg; manyu Mr. Jamila Baba, ki wa ẹkẹta kpáí 195 kilogrammes. Ẹja Mr. Joshua’s ki che ẹja ki nana tule abajoyi efu ọhiala ucholo ẹja ekpa alu ki du eyi 2009 ki che 230kg. Ọya Acting President Mrs. Patience Jonathan ki dọmọ mu imoto Kia du nwu Mr. Joshua ki nẹ ẹja ki nana tule. Abalẹ gẹ, Nigeria Tourism Development Corporation (NTDC) ñọ dọmọ, Director General nwu, Segun Runsewe ñọ dọmọ. Amẹnwu ele wewe che radio, machini kuma nẹ ga ẹnwu, ami anya, machini kuma nẹ nọ ẹnwu, ibọlu ẹrẹ, amẹnwu kuma a nẹ rọ tennis. Ami afẹ kuma k'odu tọ kpai otajiya ki ya b'eju ma ñọ jọmọ.

Efu ọdọ 2024, Gov. Agbu Kefas eki che abajoyi ñọ du una nwu ucholo lẹ, ẹnẹ ki kpa ẹja ki nana tule lo tunyi kpai Honda Hennessy kuma che ukọlọ nw nyọnyọ ki che uloko ki tule chaka. Rtd. General TY Danjuma ko igede imoto lẹ nwu 

## References


## External links